**Billie Joe Armstrong**, nado o 17 de febreiro de 1972 en Oakland (California), é o principal compositor, vocalista e guitarrista da banda de punk rock Green Day. Nos seus discos toca tamén o piano, o saxo, a batería, a harmónica e máis a mandolina.

Traxectoria
-----------

### Infancia e adolescencia

É o menor dunha familia de seis fillos que vivían en Rodeo (California). Seu pai, Andy Armstrong, era camioneiro e batería de jazz que finou de cancro de esófago cando Billie tiña dez anos. Antes de finar, regaloulle a Billie a súa primeira guitarra á cal lle chamou *Blue* e cubriuna de calcomanías, adhesivos e pinturas, moitas roturas e as iniciais do seu nome (BJ) pintadas en vermello. Esta guitarra é unha copia dunha Fender Stratocaster. Hoxe en día, Billie ten centos de copias desta guitarra as cales usa nos concertos, a maioría das veces, para tocar en medio ton máis baixo do normal, e en cancións pertencentes aos discos Dookie e Insomniac, Blue pódese ver no videoclip de Basket Case. A perfeción das copias, segundo Billie, é impresionante. Súa nai, Ollie, era camarera no restaurante *Rod's Hickory Pit*, onde Billie e o seu amigo Mike Dirnt traballaron na súa adolescencia. Seu nome se escribe con 'ie' (en feminino), en vez de Billy, porque súa nai cando foi facer a partida de nacemento, estaba baixo os efectos da medicación do parto, ou como se di nas notas de 1,039/Smoothed Out Slappy Hours, "*A nai de Billie escribíu mal seu nome na partida de nacemento porque estaba colocada*". É o único membro da banda que usa o seu auténtico nome. Sendo xove, foise vivir a unha casa okupa xunto co seu moi amigo Mike Dirnt, onde se criou e se deu coñecer na escena punk rock.

A paixón pola música víñalle dende pequeno. Cando rondaba a idade dos 5 anos, súa nai levábao a cantar e a repartir ovos de Pascua aos enfermos do hospital de Berkeley (California), e inclusive gravou un *single*, no cal sona un anaco na introdución de "María" en *International Superhits*. Chamábase "Look For Love".

En 1982, cando el tiña 11 anos, coñeceu a Mike Dirnt na cafetería da escola, e comprobaron que compartían gustos musicais. Xuntos tocaban cancións de Ozzy Osbourne, Queen, Def Leppard, e Van Halen.

Cando tiña 15 anos era fan das bandas de hard rock e heavy metal do momento, pero seus irmáns Allan e David seguían ás bandas de punk da zona. Cando escoitou *Holidays the Sun*, primeira pista do álbum *Never Mind the Bollocks, Here's the Sex Pistols* dos Sex Pistols, na casa dunha amiga, converteuse nun "punk-rocker".

### Carreira

En 1987 Armstrong formou unha banda chamada Sweet Children co seu amigo da infancia Mike Dirnt. Ao principio Dirnt e Armstrong tocaban a guitarra, con John Kiffmeyer, coñecido tamén coma Al Sobrante, na batería. Despois duns poucos concertos e da gravación dunha demo Hughes deixou a banda en 1988; Dirnt entón comezou a tocar o baixo converténdose no terceiro membro do grupo. Cambaron o seu nome para o de Green Day en abril de 1989, elixíndoo pola súa afección á marihuana. Ese mesmo ano editaron o seu EP de estrea, *1,000 Hours*, a través do selo Lookout! Records.

Green Day gravou o seu primeiro álbum de estudio, *39/Smooth*, e o EP *Slappy* en 1990 (os cales serían posteriormente combinados con *1,000 Hours* con recompilatorio *1,039/Smoothed Out Slappy Hours* en 1991). Tré Cool converteríase finalmente no batería de Green Day a finais de 1990, cando Sobrante deixou a banda para ir á universidade. Tim Armstrong, o vocalista da banda californiana de punk rock Rancid, pediulle a Armstrong que se unise ao seu grupo, pero Billie Joe rexeitou a invitación debido aos avances de Green Day. Cool realizou a súa estrea no segundo álbum da banda, *Kerplunk*. Co seu seguinte traballo, *Dookie* (1994), Green Day chegou ao gran público, e grazas a el é recordada como unha das bandas de rock máis populares dos anos 90 e 2000, con máis de 60 millóns de discos vendidos en todo o mundo.

Notas
-----

1. ↑  "time.com - 10 Questions for Billie Joe Armstrong". Arquivado dende o orixinal o 17 de agosto de 2013. Consultado o 19 de xaneiro de 2013.

| * v
* c
* e
Green Day |
| --- |
| 
* **Billie Joe Armstrong**
* **Mike Dirnt**
* **Tré Cool**

* John Kiffmeyer

 |
| Álbums de estudio | 
* *39/Smooth*
* *Kerplunk*
* *Dookie*
* *Insomniac*
* *Nimrod*
* *Warning*
* *American Idiot*
* *21st Century Breakdown*
* *¡Uno!*
* *¡Dos!*
* *¡Tré!*
* *Revolution Radio*
* *Father of All Motherfuckers*

 |
| EPs | 
* *1,000 Hours*
* *Slappy*
* *Sweet Children*
* *Last Night on Earth: Live in Tokyo*

 |
| Álbums ao vivo | 
* *Live Tracks*
* *Foot in Mouth*
* *Bowling Bowling Bowling Parking Parking*
* *Bullet in a Bible*
* *Awesome as Fuck*
* *On the Radio*

 |
| Sinxelos | 
* "Longview"
* "Welcome to Paradise"
* "Basket Case"
* "When I Come Around"
* "She"
* "J.A.R."
* "Geek Stink Breath"
* "Stuck with Me"
* "Brain Stew/Jaded"
* "Walking Contradiction"
* "Hitchin' a Ride"
* "Good Riddance (Time of Your Life)"
* "Redundant"
* "Nice Guys Finish Last"
* "Minority"
* "Warning"
* "Waiting"
* "I Fought the Law"
* "American Idiot"
* "Boulevard of Broken Dreams"
* "Holiday"
* "Wake Me Up When September Ends"
* "Jesus of Suburbia"
* "The Saints Are Coming"
* "Working Class Hero"
* "The Simpsons Theme"
* "Know Your Enemy"
* "21 Guns"
* "East Jesus Nowhere"
* "21st Century Breakdown"
* "Last of the American Girls"
* "When It's Time"
* "Oh Love"

 |

|  |  |
| --- | --- |
| Control de autoridades | 
* Wd: Q712592
* WorldCat
* VIAF: 84246660
* Allmovie: p306536
* AllMusic: mn0000081451
* AlloCiné: 108408
* BNE: XX1488322
* BNF: 16777455q
* Discogs: 411847
* Europeana: ID
* GND: 1046225367
* IBDB: 485580
* IMDb: nm0035626
* ISNI: 0000 0001 1494 3892
* LCCN: no99085546
* MusicBrainz: ID
* NKC: js20060303002
* NNDB: 000084716
* NTA: 353199508
* SUDOC: 182323765
* TMDb: 95866
* TVcom: billie-joe-armstrong

 |